Ansøgning om tilladelse til cykling i [adresse] og [adresse] 
Sagsfremstilling 
9.      Ansøgning om tilladelse til cykling i [adresse] og [adresse]  
                                                                                                                        Åbent 
Sagsnr.: 326-2015-8333        J.nr.: 05.00.05            Jacqueline Kristensen.: 326-2015-46174 
  
[adresse] 
Kalundborg Handelsstandsforening foreslår, at færdselsrestriktionerne i gågaderne [adresse] og [adresse] 
ændres, således det også bliver tilladt at cykle i gaderne. 
  
Baggrunden for ansøgningen er, at mange bruger cyklen som transportmiddel til og fra arbejde, skole med videre, 
og at cyklisterne typisk bliver i gaderne omkring gågaden. Hvis de cyklende får lov til at bruge gågaderne, kunne det 
være med til at skabe mere trafik i gaderne, og dermed forhåbentlig også i butikkerne. 
  
I samme forbindelse foreslår Handelsstandsforeningen, at: 
  cykling tillades i en forsøgsperiode, for eksempel fra 1. september og året ud, 
  der etableres en stribe midt på gaden som anvisning af, hvor cykling kan finde sted (striben kunne i forsøgsperiode 
bestå af noget, der let kan fjernes igen), 
  der et par steder opstilles nogle cykelstativer, hvor de cyklende vil kunne stille cyklerne, når de er inde og handle i 
butikkerne. 
Henvendelsen fra Handelsstandsforeningen er vedhæftet som Bilag I. 
  
Udtalelse fra Midt- og Vestsjællands Politi: 
Politiet har den holdning, at cykling i gågader kan blive et uoverskueligt problem, hvorfor det ikke umiddelbart kan 
anbefales. Politiets erfaring viser, at ”lukker man først cyklister lovligt ind i gågaden” så vil de køre der uanset 
skiltning og begrænsning af tidsrum. Jo større by, jo flere cyklister og jo flere overtrædelser af færdselsloven. 
  
Hvis kommunen vælger at tillade cykling i gågaderne, anbefaler Politiet, at: 
  det bør foregå i en forsøgsperiode, som skal evalueres, 
  cykling alene bliver tilladt mellem kl. 21 og 9, det vil sige uden for forretningernes åbningstid. 
  
Udtalelse fra Dansk Cyklistforbund: 
Dansk Cyklistforbund er positivt indstillet over for idéen. Udtalelsen er vedhæftet som Bilag 2.  
  
Administrationen bemærker: 
En eventuel forsøgsperiode bør strække sig over mindst 1 år, da en periode fra 1. september til 31. december, som 
foreslået af Handelsstandsforeningen, ikke vil give et retvisende billede af konsekvenserne ved at tillade cykling i 
gågaderne. Det foreslås, at en eventuel forsøgsperiode strækker sig fra den 1. maj 2015 til den 1. maj 2016. 
  
Af hensyn til afvikling af færdslen vil den bedste løsning være at etablere en dobbeltrettet cykelzone midt i 
[adresse]. Markeringen af cykelzonen vil være forbundet med udgifter til opstribning og symboler. Da man ikke kan 
benytte almindelige vejstriber på granit, men er nødt til at bruge en anden og dyrere maling, vil udgiften være højere 
end normalt. Nils Danielsen vil en opstribning til en dobbeltrettet cykelsti samt symboler beløbe sig til 80-90.000 
kr.  
  
Det skal samtidig bemærkes, at hvis opstribning og symboler senere skal fjernes, vil udgiften til dette være af 
samme størrelse som etableringen, altså 80-90.000 kr. Derudover vil der efterlades tydeligere spor af opstribning og 
symboler i granitten, da man er nødt til at slibe i granitten, både i forbindelse med etablering samt ved eventuel 
senere fjernelse af striber med videre. 
  
I det omfang, der gives tilladelse til cykling i gågaden, anbefaler administrationen, at der ikke foretages opstribning. 
Cykling vil således kunne ske i hele gågadearealet og på fodgængernes præmisser. Denne model er set andre 
steder.  
  
Med hensyn til opstilling af cykelstativer vil det kun være muligt at etablere disse få steder, uden at de vil være til 
gene for trafikanterne på grund af den begrænsede plads i gågaderne. Kordilgades og Skibbrogades indretning 
(med opdeling i fortovsareal, areal til vareudstilling samt hovedstrøg) er fastlagt i Regulativ for benyttelse af offentlige 
vejarealer i Kalundborg bymidte. Fysisk vil det umiddelbart kun være muligt at etablere cykelstativer i området 
omkring Øen, da fortovsarealerne støder helt op til facaderne både i [adresse] og i [adresse]. Der vil ved 
etablering af cykelstativer skulle tages højde for udgifter til den fremtidige drift og vedligehold. 
  
Erfaringer fra andre kommuner 
Roskilde: Gågaden er opdelt på midten af et torv, og det er tilladt at cykle på den ene halvdel af gågaden hele 
døgnet. Der opleves en del konflikter mellem fodgængere og cyklister, ligesom der jævnlig modtages klager over 
cyklisters adgang til gågaden. 
Slagelse: Der er tilladt cykling uden for forretningernes åbningstid. Men dette er ved at blive ændret til hele døgnet, 
da der jævnligt til trods for tidsbegrænsningen forekommer cykling uden for det tilladte tidsrum. Derudover vil 
tilladelse til cykling gøre det hurtigere og nemmere at komme gennem byen, også i forhold til det nye 
sygehusbyggeri. 
[adresse]: Det er ikke tilladt at cykle i gågaden i [adresse] 
Odense: Gågaden er opdelt således, at der på den ene halvdel af gågaden er tilladt cykling uden for forretningernes 
åbningstid, og på den anden halvdel er cykling tilladt hele døgnet. Sidstnævnte fungerer i praksis ikke længere som 
en gågade men mere som en cykelgade, idet midterarealet (hovedstrøget) nu stort set kun benyttes af cyklister, og 
fodgængerne holder sig inde på fortovsarealerne. 
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller, at: 
  udvalget på baggrund af ovenstående sagsfremstilling tager stilling til, om cykling i gågaderne eventuelt skal 
tillades i en forsøgsperiode,  
  der ikke etableres cykelstativer. 
  
ØKONOMISKE KONSEKVENSER 
Forudsat der ikke etableres opstribning på hovedstrøget for opdeling af trafikanterne, vil der være meget 
begrænsede udgifter, nemlig kun til 3 nye skilte med "Cykler tilladt". 
  
  
Bilag 
  
  
  
  
  
Teknik- og Miljøudvalgets møde den 2. marts 2015: 
Udvalget vedtog at tillade cykling i gågadearealerne i en forsøgsperiode på et år fra den 1. maj 2015, idet 
Handelsstandsforeningen opfordres til at spille en aktiv rolle som ambassadør for projektet. Herudover vedtog 
udvalget, at der ikke etableres cykelstativer. 
  
Bilag 1 - Brev fra Handelsstandsforeningen 
326-2015-47242 
Bilag 2 - Udtalelse fra Cyklistforbundet.pdf 
326-2015-53242 
Mathias Johnsen (V) stemte imod cykling i gågadearealerne og begærede sagen oversendt til 
Kommunalbestyrelsen. 
